pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกรัฐมนตรีเชิญชวนชาวไทยร่วมส่งกำลังใจให้นักกีฬาไทย ในการแข่งขันซีเกมส์ ครั้งที่ 32 ซึ่งมีพิธีเปิดการแข่งขันแล้ว ณ กรุงพนมเปญ ราชอาณาจักรกัมพูชา
วันศุกร์ที่ 5 พฤษภาคม 2566
05/05/2566
​โฆษกรัฐบาลเผย นายกรัฐมนตรีเชิญชวนชาวไทยร่วมส่งกําลังใจให้นักกีฬาไทย ในการแข่งขันซีเกมส์ ครั้งที่ 32 ซึ่งมีพิธีเปิดการแข่งขันแล้ว ณ กรุงพนมเปญ ราชอาณาจักรกัมพูชา
​โฆษกรัฐบาลเผย นายกรัฐมนตรีเชิญชวนชาวไทยร่วมส่งกําลังใจให้นักกีฬาไทย ในการแข่งขันซีเกมส์ ครั้งที่ 32 ซึ่งมีพิธีเปิดการแข่งขันแล้ว ณ กรุงพนมเปญ ราชอาณาจักรกัมพูชา
วันนี้ (5 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมส่งกําลังใจให้นักกีฬาไทยที่ร่วมการแข่งขันกีฬาซีเกมส์ ครั้งที่ 32 ซึ่งได้มีพิธีเปิดการแข่งขัน ณ สนามกีฬามรดกเตโช (Morodok Techo National Stadium) กรุงพนมเปญ ราชอาณาจักรกัมพูชา เมื่อช่วงค่ําที่ผ่านมา
โฆษกประจําสํานักนายกรัฐมนตรีกล่าวว่า พิธีเปิดการแข่งขันกีฬาซีเกมส์ ครั้งที่ 32 นับเป็นประวัติศาสตร์ครั้งสําคัญของกัมพูชา ที่ได้เป็นเจ้าภาพซีเกมส์ครั้งแรกในรอบ 64 ปี โดยครั้งนี้มี นายก้องศักด ยอดมณี ผู้ว่าการการกีฬาแห่งประเทศไทย เป็นตัวแทนรัฐบาลเข้าร่วมพิธีเปิด และขบวนนักกีฬาไทยนําโดย “โอม” ชนาธิป จักรวาฬ นักบาสเกตบอล 3x3 ได้รับเลือกเป็นผู้ถือธงนําทัพไทยเข้าสู่สนามพิธีเปิด สําหรับการแข่งขันซีเกมส์ครั้งนี้ มีการแข่งขันกีฬาทั้งหมด 36 ชนิดกีฬา ชิงชัย 584 เหรียญทอง โดยทีมไทยส่งนักกีฬาเข้าแข่งขัน 846 คน ซึ่งกีฬาบางประเภทได้เริ่มทําการแข่งขันไปบ้างแล้ว และนักกีฬาไทยก็สามารถแสดงผลงานได้น่าประทับใจในหลายชนิดกีฬา ทั้งนี้ การกีฬาแห่งประเทศไทยตั้งเป้าหมายครองเจ้าเหรียญทองในการแข่งขันซีเกมส์ครั้งนี้ โดยคาดการณ์ว่าจะสามารถคว้าได้มากกว่า 160 เหรียญทอง
“นายกรัฐมนตรีติดตามและให้กําลังใจนักกีฬาไทยที่เข้าร่วมการแข่งขันกีฬาซีเกมส์ ครั้งที่ 32 อย่างใกล้ชิด พร้อมเชิญชวนพี่น้องชาวไทยร่วมกันส่งแรงใจ และสนับสนุนนักกีฬาไทยทุกประเภท โดยไม่ว่าจะได้รับเหรียญ ชัยชนะมากน้อยเท่าใด ขอให้คํานึงถึงน้ําใจนักกีฬา ความสามัคคีในภูมิภาค และย้ําว่านักกีฬาไทยทุกคนคือความภาคภูมิใจของคนไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลพร้อมรับมือกับการดำเนินธุรกิจแบบใหม่ เสริมสร้างขีดความสามารถทางการแข่งขัน เพื่อสร้างจุดแข็ง และเตรียมพร้อมรับมือกับความท้าทายใหม่
วันเสาร์ที่ 6 พฤษภาคม 2566
06/05/2566
​โฆษกรัฐบาลเผย รัฐบาลพร้อมรับมือกับการดําเนินธุรกิจแบบใหม่ เสริมสร้างขีดความสามารถทางการแข่งขัน เพื่อสร้างจุดแข็ง และเตรียมพร้อมรับมือกับความท้าทายใหม่
​โฆษกรัฐบาลเผย รัฐบาลพร้อมรับมือกับการดําเนินธุรกิจแบบใหม่ เสริมสร้างขีดความสามารถทางการแข่งขัน เพื่อสร้างจุดแข็ง และเตรียมพร้อมรับมือกับความท้าทายใหม่ ซึ่งเป็นผลจากสัญญาณการฟื้นตัวทางเศรษฐกิจของจีน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ศูนย์วิเคราะห์เศรษฐกิจ ทีทีบี (ttb analytics) ได้ประเมินว่า การเปิดประเทศของจีน ซึ่งมีขนาดเศรษฐกิจใหญ่เป็นอันดับต้น ๆ ของโลก ส่งสัญญาณในทิศทางที่ดีขึ้น ซึ่งทิศทางการฟื้นตัวนี้จะส่งผลต่อประเทศที่มีความเกี่ยวพันทางเศรษฐกิจกับจีน ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้ใช้โอกาสนี้ เตรียมพร้อมรับมือ ประเมินสถานการณ์ เตรียมการดําเนินธุรกิจแบบใหม่ การใช้เทคโนโลยี เสริมสร้างขีดความสามารถทางการแข่งขันของไทย สร้างจุดแข็ง ตามที่รัฐบาลได้เตรียมการรองรับมาอย่างต่อเนื่อง
โฆษกประจําสํานักนายกรัฐมนตรี กล่าวว่า การเปิดประเทศอย่างเป็นทางการของจีนจะส่งผลเชิงบวกทั้งทางตรง และทางอ้อม ปัจจัยสนับสนุนช่วยให้เศรษฐกิจไทยขยายตัวเพิ่มขึ้น โดยคาดว่าจะส่งผลชัดเจนในช่วงครึ่งปีหลังของปี 2566 ทั้งนี้ ภาคการท่องเที่ยวคาดว่าจะมีนักท่องเที่ยวชาวจีนเดินทางมาจํานวนมาก โดยในช่วงก่อนการแพร่ระบาดของโควิด-19 ทั้งปีมีนักท่องเที่ยวจีนเดินทางมาไทยมากถึงประมาณ 10 ล้านคน คิดเป็นสัดส่วนสูงถึงร้อยละ 28 ของจํานวนนักท่องเที่ยวต่างชาติขาเข้าทั้งหมด สร้างรายได้กว่า 5 แสนล้านบาทต่อปี มีการคาดการณ์ว่าในปี 2566 จะมีนักท่องเที่ยวจีนประมาณ 5.3 ล้านคน เดินทางมาไทย และสามารถสร้างรายได้ถึงประมาณ 4 แสนล้านบาท
โฆษกประจําสํานักนายกรัฐมนตรียังกล่าวเพิ่มเติมว่า ภาคการส่งออกสินค้าของไทยเป็นอีกหนึ่งภาคส่วนที่ได้รับผลดีจากการเปิดประเทศ จีนถือเป็นตลาดส่งออกอันดับ 2 ของไทย ที่คาดว่าจะสามารถทยอยปรับตัวดีขึ้นจากในครึ่งปีแรกที่ร้อยละ 10.8 จะมาขยายตัวที่ร้อยละ 12.9 ในครึ่งปีหลัง นอกจากนี้ จีนยังมีการนําเข้าสินค้าจากกลุ่มประเทศอาเซียน ซึ่งจะส่งผลดีทางอ้อมให้การผลิตและการส่งออกสินค้าไทยให้ฟื้นตัวได้เข้มแข็งขึ้น
“นโยบายเปิดประเทศของจีน และจํานวนนักท่องเที่ยวจีนที่เดินทางมายังประเทศไทยส่งผลดีต่อหลายภาคส่วนอุตสาหกรรม ทั้งการท่องเที่ยว การส่งออก รวมถึงบริการ ซึ่งรัฐบาลได้วางแนวทางเสริมสร้างความสามารถการแข่งขัน พัฒนามาอย่างต่อเนื่อง เพื่อเป็นจุดแข็งรองรับความเปลี่ยนแปลงและความท้าทายใหม่ๆ ในอนาคต เชื่อมั่นว่าเศรษฐกิจไทยในวันข้างหน้าจากรากฐานของวันนี้ จะสร้างงาน เพิ่มรายได้ พัฒนาคุณภาพชีวิตของประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-ศูนย์ฝึกพาณิชย์นาวี  เปิดรับสมัคร ผู้ที่กำลังศึกษาอยู่ในระดับมัธยมศึกษาตอนปลาย (ม.6) สายวิทย์-คณิต รอบ3 (รอบกรณีพิเศษ)
วันศุกร์ที่ 5 พฤษภาคม 2566
ศูนย์ฝึกพาณิชย์นาวี  เปิดรับสมัคร ผู้ที่กําลังศึกษาอยู่ในระดับมัธยมศึกษาตอนปลาย (ม.6) สายวิทย์-คณิต รอบ3 (รอบกรณีพิเศษ)
...
ศูนย์ฝึกพาณิชย์นาวี เปิดรับสมัคร ผู้ที่กําลังศึกษาอยู่ในระดับมัธยมศึกษาตอนปลาย (ม.6) สายวิทย์-คณิต รอบ3 (รอบกรณีพิเศษ)
ศูนย์ฝึกพาณิชย์นาวี เป็นหน่วยงานหนึ่งของกรมเจ้าท่า กระทรวงคมนาคม ซึ่งเป็นสถาบันการศึกษาระดับอุดมศึกษาวิชาชีพเฉพาะที่มีหน้าที่ผลิตคนประจําเรือระดับนายประจําเรือให้มีคุณภาพและเพียงพอต่อความต้องการของตลาดแรงงานเพื่อสนับสนุนกิจการพาณิชยนาวี รวมทั้งพัฒนาและฝึกอบรมเพื่อเพิ่มวิทยฐานะของคนประจําเรือทุกระดับชั้นให้ได้มาตรฐานสากลตามอนุสัญญา STCW 2010
ศูนย์ฝึกพาณิชย์นาวี กรมเจ้าท่า เปิดรับสมัครผู้ที่กําลังศึกษาอยู่ในระดับมัธยมศึกษาตอนปลาย (ม.6) สายวิทย์-คณิต รอบ3 (รอบกรณีพิเศษ) เข้าเป็นนักเรียนเดินเรือพาณิชย์ หลักสูตรปกติ 5 ปี วันนี้ - 15 พฤษภาคม 2566 โดยมีรายละเอียด ดังนี้
1. หลักสูตรวิทยาศาสตร์บัณฑิต สาขาวิทยาการเดินเรือ
2. หลักสูตรวิศวกรรมศาสตร์บัณฑิต สาขาวิศวกรรมเครื่องกลเรือ
สามารถยื่นสมัครและลงทะเบียนออนไลน์
คลิก
รัฐบาลไทย-ข่าวทำเนียบรัฐบาล-​PM pleased with resumption of Thailand-India Joint Trade Committee (JTC) meeting
วันเสาร์ที่ 6 พฤษภาคม 2566
06/05/2566
​PM pleased with resumption of Thailand-India Joint Trade Committee (JTC) meeting
​PM pleased with resumption of Thailand-India Joint Trade Committee (JTC) meeting
May 4, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was updated on promotion of trade cooperation between Thailand and India. On April 20, 2023, the 13th Thailand-India Joint Trade Committee (JTC) was held in New Delhi, Republic of India, the first meeting in 20 years since 2003.
JTC is an important mechanism for promoting trade and investment cooperation, and addressing trade obstacles, as well as pushing forward economic cooperation. In 2020, Thailand and India agreed to resume JTC meetings after almost 20-year hiatus, following the FTA negotiations between the two countries, and between ASEAN and India. Main agendas of the 13th JTC included trade obstacle minimization and economic cooperation promotion.
According to the Government Spokesperson, both sides agreed in principle to adopt electronic signatures and seals for certificates of origin on products, and to link India’s Unified Payments Interface (UPI) system with Thailand’s PromptPay system, using QR Code, to facilitate tourist spending. The meeting also came to terms to promote cooperation in film production and healthcare tourism.
Thailand called on India to consider importing Thai young coconuts, lifting its restriction on the import of tires and color TVs and the ban on importing air conditioners containing refrigerants, and ending restrictions on imports of natural rubber and cut flowers from Thailand, on which India agreed to take these requests into consideration.
India is Thailand’s no.1 trade partner from South Asia, with mutual trade value of over USD17,702.82 million in 2022. There are much more trade and investment potential between the two countries.
The Government Spokesperson added that the Prime Minister thanked all concerned agencies for the success of the 13th Thailand-India Joint Trade Committee (JTC), and expressed hope that the meeting would further strengthen trade and investment and economic cooperation, increase mutual trade value, and reduce trade and investment obstacles for the interest of the people of both countries.
รัฐบาลไทย-ข่าวทำเนียบรัฐบาล-“ทิพานัน”เผย Hozon บริษัทรถยนต์ไฟฟ้าจีนเลือกไทยเป็นศูนย์กลางผลิตรถยนต์ไฟฟ้าพวงมาลัยขวาสำหรับตลาดในภูมิภาคอาเซียน สะท้อนผลสำเร็จมาตรการส่งเสริมการลงทุนของ “พล.อ.ประยุทธ์” ทำได้จริง
วันเสาร์ที่ 6 พฤษภาคม 2566
06/05/2566
“ทิพานัน”เผย Hozon บริษัทรถยนต์ไฟฟ้าจีนเลือกไทยเป็นศูนย์กลางผลิตรถยนต์ไฟฟ้าพวงมาลัยขวาสําหรับตลาดในภูมิภาคอาเซียน สะท้อนผลสําเร็จมาตรการส่งเสริมการลงทุนของ “พล.อ.ประยุทธ์” ทําได้จริง
“ทิพานัน”เผย Hozon บริษัทรถยนต์ไฟฟ้าจีนเลือกไทยเป็นศูนย์กลางผลิตรถยนต์ไฟฟ้าพวงมาลัยขวาสําหรับตลาดในภูมิภาคอาเซียน สะท้อนผลสําเร็จมาตรการส่งเสริมการลงทุนของ “พล.อ.ประยุทธ์” ทําได้จริง วางรากฐานพัฒนาเศรษฐกิจคํานึงถึงสิ่งแวดล้อมอย่างยั่งยืน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ ได้ให้ความสําคัญและติดตามการส่งเสริมผู้ผลิตยานยนต์ไฟฟ้าทุกประเภท ตามนโยบายส่งเสริมให้ประเทศไทยเป็นฐานการผลิตยานยนต์ไฟฟ้าและชิ้นส่วนที่สําคัญของโลก และได้กําหนดเป้าหมายที่ท้าทาย 30@30 ว่าภายในปี ค.ศ.2030 หรือปี พ.ศ.2573 จะผลิตรถยนต์ไฟฟ้าให้ได้ 30%ของการผลิตรถยนต์ในประเทศ พล.อ.ประยุทธ์รับทราบและยินดีที่ล่าสุด บริษัท Hozon New Energy Automobile ผู้ผลิตรถยนต์ไฟฟ้าแบรนด์ NETA จากประเทศจีน ซึ่งได้เข้ามาเปิดตลาดรถยนต์ไฟฟ้ารุ่น NETA V ในประเทศไทยตั้งแต่ปี 2565 และมีแผนจําหน่ายรถยนต์ไฟฟ้ารุ่น NETA U (Compact SUV) และ NETA S (Sedan Coupe) ในอนาคตอันใกล้ ได้ตัดสินใจเลือกประเทศไทย เป็นศูนย์การผลิตรถยนต์ไฟฟ้าพวงมาลัยขวาสําหรับตลาดในภูมิภาคอาเซียน
น.ส.ทิพานัน กล่าวว่า โดยเมื่อวันที่ 2 พฤษภาคม 2566 ที่ผ่านมา ภายในงานสัมมนา “ลงทุนเซี่ยงไฮ้ ร่วมแบ่งปันอนาคต” บริษัท Hozon ได้ลงนาม MOU ความร่วมมือกับบริษัท บางชัน เยนเนอเรล เอเซมบลี (Bangchan General Assembly) ของประเทศไทย ในการผลิตรถยนต์ไฟฟ้ารุ่น NETA V โดยคาดว่าจะเริ่มผลิตได้ในปี 2567 นี้
“สะท้อนถึงผลสําเร็จจากมาตรการส่งเสริมการลงทุนของพล.อ.ประยุทธ์ ที่ทําได้จริง ที่สามารถดึงดูดนักลงทุนจากต่างประเทศให้เข้ามาลงทุนในไทยได้ ในระยะยาว เช่น โรงงานผลิตรถยนต์ไฟฟ้า ชิ้นส่วนและอุปกรณ์ต่างๆ ซึ่งเป็นการวางรากฐานการพัฒนาเศรษฐกิจ ที่คํานึงถึงสิ่งแวดล้อมเพื่อความยั่งยืน เพิ่มศักยภาพและสร้างโอกาสการแข่งขัน กระจายรายได้ไปสู่ชุมชน ลดความเหลื่อมล้ําด้านรายได้”น.ส.ทิพานัน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ยินดีภาวะเศรษฐกิจไทยเดือนมีนาคม 2566 ปรับตัวดีขึ้นจากปัจจัยสนับสนุนจากการท่องเที่ยว และภาคการเกษตรที่ขยายตัว
วันเสาร์ที่ 6 พฤษภาคม 2566
06/05/2566
​โฆษกรัฐบาลเผยนายกฯ ยินดีภาวะเศรษฐกิจไทยเดือนมีนาคม 2566 ปรับตัวดีขึ้นจากปัจจัยสนับสนุนจากการท่องเที่ยว และภาคการเกษตรที่ขยายตัว
​โฆษกรัฐบาลเผยนายกฯ ยินดีภาวะเศรษฐกิจไทยเดือนมีนาคม 2566 ปรับตัวดีขึ้นจากปัจจัยสนับสนุนจากการท่องเที่ยว และภาคการเกษตรที่ขยายตัว โดยดัชนีความเชื่อมั่นของผู้บริโภคมีนาคม 2566 เพิ่มขึ้นต่อเนื่องเป็นเดือนที่ 10 และสูงสุดในรอบ 37 เดือน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานภาวะเศรษฐกิจไทยเดือนมีนาคม 2566 รัฐบาลพร้อมประเมินสถานการณ์ ปรับการดําเนินการเพื่อให้สะท้อนสถานการณ์ทางเศรษฐกิจอย่างต่อเนื่อง
โฆษกประจําสํานักนายกรัฐมนตรี เปิดเผยถึงภาวะเศรษฐกิจไทยในเดือนมีนาคม 2566 โดยกระทรวงพาณิชย์ ระบุว่า ดัชนีราคาผู้บริโภคของไทย เดือนมีนาคม 2566 เท่ากับ 107.76 เมื่อเทียบกับเดือนเดียวกันของปีก่อน ซึ่งเท่ากับ 104.79 ส่งผลให้อัตราเงินเฟ้อทั่วไป สูงขึ้นร้อยละ 2.83 (YoY) ซึ่งเป็นการสูงขึ้นแบบชะลอตัวต่อเนื่องเป็นเดือนที่ 3 และต่ําสุดในรอบ 15 เดือน ซึ่งสาเหตุสําคัญมาจากการลดลงของราคาน้ํามันเชื้อเพลิง และสินค้าอาหารที่ราคาชะลอตัวเกือบทุกกลุ่มสินค้า ทั้งไข่และผลิตภัณฑ์นม ผักและผลไม้เครื่องประกอบอาหาร อาหารบริโภคในบ้านและนอกบ้าน ทําให้อยู่ในกรอบเป้าหมายเงินเฟ้อที่กระทรวงการคลัง และคณะกรรมการนโยบายการเงิน (กนง.) กําหนดไว้
ด้านสํานักงานเศรษฐกิจการคลัง กระทรวงการคลัง เปิดเผยว่า ดัชนีความเชื่อมั่นของผู้บริโภค ในเดือนมีนาคม 2566 ปรับตัวเพิ่มขึ้นมาอยู่ที่ระดับ 53.8 จากระดับ 52.6 ในเดือนก่อน ซึ่งเป็นการปรับตัวเพิ่มขึ้นต่อเนื่องเป็นเดือนที่ 10 และสูงสุดในรอบ 37 เดือน สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น รวมทั้งมองว่า เสถียรภาพเศรษฐกิจยังอยู่ในเกณฑ์ดีและแรงกดดันจากระดับราคาสินค้าลดลงต่อเนื่อง สําหรับเสถียรภาพภายนอกยังอยู่ในระดับที่มั่นคง และสามารถรองรับความเสี่ยงจากความผันผวนของเศรษฐกิจโลกได้สะท้อนจากทุนสํารองระหว่างประเทศ ณ สิ้นเดือนมีนาคม 2566 อยู่ในระดับสูงที่ 224.5 พันล้านดอลลาร์สหรัฐฯ
“นายกรัฐมนตรียืนยันว่ารัฐบาลดําเนินนโยบายด้านเศรษฐกิจเพื่อผลประโยชน์ของพี่น้องคนไทยอย่างต่อเนื่อง โดยเศรษฐกิจไทยในเดือนมีนาคม 2566 ได้รับปัจจัยสนับสนุนจากการท่องเที่ยว และภาคการเกษตรที่ขยายตัวได้ดีจากมาตรการกระตุ้นการท่องเที่ยวและส่งเสริมภาคการเกษตรของรัฐ รวมถึงดัชนีความเชื่อมั่นของผู้บริโภคยังปรับตัวเพิ่มขึ้นต่อเนื่อง สะท้อนความเชื่อมั่นของผู้บริโภคต่อภาวะเศรษฐกิจ รวมถึงความกังวลจากอัตราเงินเฟ้อมีแนวโน้มลดลงต่อเนื่อง พร้อมกันนี้ ยืนยันว่ารัฐบาลดําเนินนโยบายเพื่อประเทศในภาพรวม ปรับอย่างสอดคล้องเพื่อประโยชน์ที่ดีที่สุดตามสถานการณ์ จึงทําให้ตัวเลขสะท้อนศักยภาพและความเชื่อมั่น” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีวางพานพุ่มดอกไม้ ถวายราชสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันเสาร์ที่ 6 พฤษภาคม 2566
06/05/2566
นายกรัฐมนตรีและภริยา เป็นประธานในพิธีวางพานพุ่มดอกไม้ ถวายราชสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
นายกรัฐมนตรีและภริยา เป็นประธานในพิธีวางพานพุ่มดอกไม้ ถวายราชสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (6 พ.ค. 66) เวลา 08.15 น. ณ บริเวณพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานในพิธีวางพานพุ่มดอกไม้ถวายราชสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยมีประธานวุฒิสภา ประธานศาลฎีกาและภริยา และหน่วยงานที่เกี่ยวข้องร่วมพิธี
โอกาสนี้ นายกรัฐมนตรีและภริยา ประธานวุฒิสภา ประธานศาลฎีกาและภริยา และผู้ร่วมพิธี ถวายความเคารพหน้าพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
จากนั้น นายกรัฐมนตรีในนามนายกรัฐมนตรีและคณะรัฐมนตรี ประธานวุฒิสภา และประธานศาลฎีกา วางพานพุ่มดอกไม้ถวายราชสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ แล้วถวายความเคารพหน้าพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
เสร็จแล้ว นายกรัฐมนตรีและภริยา พร้อมด้วยประธานศาลฎีกาและภริยา ประธานวุฒิสภา และผู้ร่วมพิธี ได้เยี่ยมชมนิทรรศการสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ณ อาคารคีตราชนครินทร์ ประกอบด้วย พระประวัติการทรงงาน พระกรณียกิจ และการก่อตั้งสถาบันดนตรีกัลยาณิวัฒนา เป็นอันเสร็จพิธี
-----------------
รัฐบาลไทย-ข่าวทำเนียบรัฐบาล-พิธีตักบาตรถวายพระราชกุศล เนื่องในวันเฉลิมฉลอง วาระครบ 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันเสาร์ที่ 6 พฤษภาคม 2566
พิธีตักบาตรถวายพระราชกุศล เนื่องในวันเฉลิมฉลอง วาระครบ 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พิธีตักบาตรถวายพระราชกุศล เนื่องในวันเฉลิมฉลอง วาระครบ 100 ปี วันประสูติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันนี้(6พฤษภาคม2566)นางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยเจ้าหน้าที่เข้าร่วมพิธีตักบาตรถวายพระราชกุศลเนื่องในวันเฉลิมฉลองวาระครบ100ปีวันประสูติสมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์ ณสถาบันดนตรีกัลยาณิวัฒนา
_______________
รัฐบาลไทย-ข่าวทำเนียบรัฐบาล-ก. แรงงาน เดินหน้าฝึกทักษะดิจิทัลรับกระแสค่าแรง
วันเสาร์ที่ 6 พฤษภาคม 2566
ก. แรงงาน เดินหน้าฝึกทักษะดิจิทัลรับกระแสค่าแรง
กระทรวงแรงงาน โดยกรมพัฒนาฝีมือแรงงาน ชี้ทักษะที่จําเป็นต่อการทํางานในยุคปัจจุบันต้องการค่าแรงแพงต้องเพิ่มทักษะดิจิทัลและรู้เท่าทันเทคโนโลยี สร้างความพร้อมในการทํางาน
รัฐบาลไทย-ข่าวทำเนียบรัฐบาล-​PM commends progress of Rantau Panjang-Sungai Golok Bridge construction project
วันพุธที่ 24 พฤษภาคม 2566
​PM commends progress of Rantau Panjang-Sungai Golok Bridge construction project
​PM commends progress of Rantau Panjang-Sungai Golok Bridge construction project
May 23, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was pleased with the outcome of the 3rd Malaysia-Thailand joint technical meeting for the Rantau Panjang-Sungai Golok Bridge construction project, and was confident that the bridge would help facilitate connectivity between border special economic zones of the two countries, and promote cross-border transport for passengers and goods, border trade, and tourism. The 3rd Malaysia-Thailand joint technical meeting for the Rantau Panjang-Sungai Golok Bridge construction project was held yesterday (May 22) at Pulse Grand Hotel, Putra Jaya, Malaysia.
The Southern Border Provinces Administration Centre proposed at the meeting that all related problems be solved in time with the budget planning for fiscal year 2024 so that the construction could complete sooner for the benefit of Thai and Malaysian people in Narathiwat province and Malaysia’s Kelantan who have been waiting for the 2nd bridge crossing Sungai Kolok River for over 20 years.
According to the Deputy Government Spokesperson, the Government has a policy to maintain friendly relations with all countries, especially the neighboring countries. The Prime Minister believes that the border situation will continue to improve through friendship and people-to-people exchanges.
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดพิจิตร
วันพุธที่ 24 พฤษภาคม 2566
ข่าวสารการลงพื้นที่ตรวจราชการ จังหวัดพิจิตร
วันที่ 24 พฤษภาคม 2566
'''''''
รัฐบาลไทย-ข่าวทำเนียบรัฐบาล-สธ. เผย 4 ปัจจัยช่วยไทยมีระบบสุขภาพที่เข้มแข็ง ในการประชุมสมัชชาอนามัยโลก สมัยที่ 76
วันพุธที่ 24 พฤษภาคม 2566
สธ. เผย 4 ปัจจัยช่วยไทยมีระบบสุขภาพที่เข้มแข็ง ในการประชุมสมัชชาอนามัยโลก สมัยที่ 76
รองนายกรัฐมนตรีและรัฐมนตรีว่าการกระทรวงสาธารณสุข เผย การให้บริการด้านสาธารณสุขมูลฐานที่มีประสิทธิภาพครอบคลุมทุกพื้นที่ ระบบหลักประกันสุขภาพถ้วนหน้า ปัจจัยทางสังคมและการค้า และการมีส่วนร่วมทางสังคมและชุมชน
รองนายกรัฐมนตรีและรัฐมนตรีว่าการกระทรวงสาธารณสุข เผย การให้บริการด้านสาธารณสุขมูลฐานที่มีประสิทธิภาพครอบคลุมทุกพื้นที่ ระบบหลักประกันสุขภาพถ้วนหน้า ปัจจัยทางสังคมและการค้า และการมีส่วนร่วมทางสังคมและชุมชน เป็น 4 ปัจจัยสําคัญที่ช่วยประเทศไทยมีระบบสุขภาพที่เข้มแข็ง ประชาชนมีชีวิตที่ดีและบรรลุการมีสุขภาพดีถ้วนหน้า
เมื่อวันที่ 23 พฤษภาคม 2566 ที่ Palais des Nations นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นหัวหน้าคณะผู้แทนไทย เข้าร่วมการประชุมสมัชชาอนามัยโลก สมัยที่ 76 และกล่าวถ้อยแถลงต่อที่ประชุมภายใต้หัวข้อ “ครบรอบ 75 ปี องค์การอนามัยโลก : การให้ชีวิตที่ดีต้องร่วมกันขับเคลื่อนสุขภาพดีถ้วนหน้า” (WHO at 75 : Saving lives, driving health for all)
โดยนายอนุทิน ได้ย้ําว่าประเทศไทยมี 4 ปัจจัยสําคัญที่ช่วยให้ประชาชนมีชีวิตที่ดีและบรรลุการมีสุขภาพดีถ้วนหน้า ได้แก่ 1.การให้บริการด้านสาธารณสุขมูลฐานที่มีประสิทธิภาพและครอบคลุมทุกพื้นที่ 100% โดยเฉพาะอย่างยิ่งระบบสุขภาพระดับอําเภอและระบบการส่งต่อผู้ป่วย ทําให้มีการให้บริการสาธารณสุขแบบบูรณาการ ตั้งแต่การส่งเสริมสุขภาพ การป้องกันโรค การเฝ้าระวัง การรักษา การฟื้นฟู และการดูแลผู้ป่วยระยะสุดท้าย 2.หลักประกันสุขภาพถ้วนหน้า เป็นปัจจัยหลักในการสร้างความเท่าเทียมการเข้าถึงบริการสุขภาพ ภายใต้แนวทางการดูแลสุขภาพของประชาชนแบบองค์รวม ที่ผู้ให้บริการด้านสุขภาพของกระทรวงสาธารณสุขและหน่วยงานอื่น ๆ อาทิ ภาคเอกชนและสํานักงานหลักประกันสุขภาพแห่งชาติ ร่วมกันขับเคลื่อน โดยมีสถาบันรับรองคุณภาพสถานพยาบาล (องค์การมหาชน) และพันธมิตร ช่วยสนับสนุนเรื่องคุณภาพและความปลอดภัยของการรักษาพยาบาล และมหาวิทยาลัยและกระทรวงสาธารณสุขมีส่วนร่วมในการฝึกอบรมผู้ประกอบวิชาชีพให้มีทั้งความสามารถและจริยธรรม
3.ปัจจัยสังคมและการค้า กระทรวงสาธารณสุขเป็นผู้นําร่วมกับสํานักงานกองทุนสนับสนุนการสร้างเสริมสุขภาพ (สสส.) และพันธมิตรอื่น ๆ เช่น ภาคประชาสังคม สนับสนุนการป้องกันโรคไม่ติดต่อ ซึ่งขอยืนหยัดว่าไม่สนับสนุนบุหรี่ไฟฟ้า และ 4.การมีส่วนร่วมทางสังคมและชุมชน ทําให้เกิดความยืดหยุ่นของระบบสุขภาพ โดยมีอาสาสมัครสาธารณสุขประจําหมู่บ้านกว่า 1 ล้านคนเป็นกลไกสําคัญในการควบคุมการแพร่ระบาดของโรค
********************************** 24 พฤษภาคม 2566
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร มอบโอวาทตัวแทนนักกีฬาคนพิการทีมชาติไทย ที่จะเข้าร่วมแข่งขันกีฬาอาเซียนพาราเกมส์ ครั้งที่ 12 ณ กรุงพนมเปญ
วันพุธที่ 24 พฤษภาคม 2566
24/05/2566
รองนายกฯ พล.อ.ประวิตร มอบโอวาทตัวแทนนักกีฬาคนพิการทีมชาติไทย ที่จะเข้าร่วมแข่งขันกีฬาอาเซียนพาราเกมส์ ครั้งที่ 12 ณ กรุงพนมเปญ
รองนายกฯ พล.อ.ประวิตร มอบโอวาทตัวแทนนักกีฬาคนพิการทีมชาติไทย ที่จะเข้าร่วมแข่งขันกีฬาอาเซียนพาราเกมส์ ครั้งที่ 12 ณ กรุงพนมเปญ อวยพรให้ประสบความสําเร็จในการแข่งขัน นําชื่อเสียงมาสู่ประเทศชาติ
วันนี้ (24 พฤษภาคม 2566) เวลา 10.00 น. ณ ตึกสันติไมตรี (หลังใน) ทําเนียบรัฐบาล มูลนิธิคณะกรรมการพาราลิมปิกแห่งประเทศไทย นําคณะนักกีฬาและเจ้าหน้าที่ที่ไปร่วมการแข่งขันกีฬาอาเซียนพาราเกมส์ ครั้งที่ 12 ณ กรุงพนมเปญ ราชอาณาจักรกัมพูชา ระหว่างวันที่ 3 - 9 มิถุนายน 2566 เข้าเยี่ยมคารวะและรับมอบโอวาทจาก พลเอก ประวิตร วงษ์สุวรรณ รองนายกรัฐมนตรี ก่อนการเดินทางไปแข่งขันฯ
โอกาสนี้ รองนายกรัฐมนตรี กล่าวแสดงความยินดีและชื่นชมความสามารถของนักกีฬาทุกคนที่ได้รับการคัดเลือกให้เป็นตัวแทนนักกีฬาคนพิการในนามทีมชาติไทยที่จะได้ทําการเข้าร่วมการแข่งขันกีฬาอาเซียนพาราเกมส์ ครั้งที่ 12 ณ กรุงพนมเปญ ราชอาณาจักรกัมพูชา พร้อมกล่าวให้โอวาสรุปสาระสําคัญว่า การเล่นและการแข่งขันกีฬานับว่าเป็นปัจจัยหลักที่สําคัญอย่างหนึ่งในการพัฒนาประชากรภายในประเทศให้มีสุขภาพที่แข็งแรงสมบูรณ์ และปราศจากโรคภัยไข้เจ็บต่าง ๆ เป็นวิธีการนําไปสู่การมีคุณภาพชีวิตที่ดี และเป็นบุคคลที่มีคุณค่าของประเทศ การแข่งขันกีฬาในระดับนานาชาติเป็นเวทีแห่งการแสดงขีดความสามารถของนักกีฬาแต่ละประเทศ และยังเป็นการแสดงออกทางด้านวัฒนธรรมของชนชาตินั้นให้ทั่วโลกได้ประจักษ์ถึงความเจริญรุ่งเรือง ปัจจุบันการแข่งขันกีฬาในระดับนานาชาติมีการส่งเสริมและพัฒนาทางด้านเทคโนโลยี และทางด้านวิทยาศาสตร์การกีฬากันอย่างมาก จึงขอให้ผู้ที่เกี่ยวข้องทั้งหลายได้ตระหนัก และนําเอาความรู้ใหม่ ๆ มาประยุกต์ใช้ให้เกิดผลดีที่สุดในการพัฒนาขีดความสามารถของนักกีฬาทีมชาติไทยและประชาชนภายในประเทศ และสิ่งที่สําคัญที่สุดในวันนี้คือการมองไปข้างหน้า ค้นคว้า เรียนรู้วิทยาการใหม่ ๆ ที่จะทําให้นักกีฬาคนพิการไทยมีขีดความสามารถสูงสุดทัดเทียมกับอารยประเทศอย่างยั่งยืน
ในตอนท้าย รองนายกรัฐมนตรีกล่าวอาราธนาคุณพระศรีรัตนตรัย และสิ่งศักดิ์สิทธิ์ทั้งหลาย อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้นักกีฬาทุกคน ประสบความสําเร็จในการแข่งขันกีฬาอาเซียนพาราเกมส์ ครั้งที่ 12 และนําชื่อเสียงมาสู่ประเทศชาติของเราต่อไป
ทั้งนี้ กีฬาอาเซียนพาราเกมส์ เป็นการแข่งขันกีฬาคนพิการที่จัดขึ้นหลังจากการแข่งขันกีฬาซีเกมส์เสร็จสิ้น ซึ่งการแข่งขันกีฬาอาเซียนพาราเกมส์ ครั้งที่ 12 กําหนดแข่งขันในระหว่าง วันที่ 3 - 9 มิถุนายน 2566 ณ กรุงพนมเปญ ราชอาณาจักรกัมพูชา ซึ่งการแข่งขันครั้งนี้มีประเทศสมาชิกส่งนักกีฬาเข้าร่วมการแข่งขันรวม 11 ประเทศ ประเทศไทยได้ส่งนักกีฬาเข้าร่วมการแข่งขันใน 13 ชนิดกีฬา คือ กรีฑา แบดมินตัน บอคเซีย หมากรุกสากล ฟุตบอล cp ฟุตบอล 5 คน โกลบอล ยูโด ยกน้ําหนัก ว่ายน้ํา วอลเลย์บอลนั่ง เทเบิลเทนนิส และวีลแชร์บาสเกตบอล รวมนักกีฬาและเจ้าหน้าที่ที่เข้าร่วมการแข่งขันทั้งหมด 479 คน ประกอบด้วย นักกีฬา จํานวน 304 คน ผู้ฝึกสอนและผู้ช่วยเหลือนักกีฬา จํานวน 132 คน คณะกรรมการ และเจ้าหน้าที่ทีม จํานวน 43 คน รวมทั้งหมด จํานวน 479 คน โดยวัตถุประสงค์ของการจัดการแข่งขัน เพื่อเป็นการเชื่อมสัมพันธไมตรีมิตรภาพของมวลหมู่มนุษยชาติในภาคพื้นอาเซียน แลกเปลี่ยนความรู้ วัฒนธรรม ประเพณี และเป็นการแสดงความสามารถทางด้านกีฬาของคนพิการ
รัฐบาลไทย-ข่าวทำเนียบรัฐบาล-โฆษกรัฐบาลเผยคำชี้แจงสภาพัฒน์ฯ กรณีการดำรงตำแหน่งประธานคณะกรรมการยุทธศาสตร์ชาติของนายกฯ ขอความร่วมมือตรวจสอบความถูกต้องก่อนวิจารณ์หรือส่งต่อ
วันพุธที่ 24 พฤษภาคม 2566
24/05/2566
โฆษกรัฐบาลเผยคําชี้แจงสภาพัฒน์ฯ กรณีการดํารงตําแหน่งประธานคณะกรรมการยุทธศาสตร์ชาติของนายกฯ ขอความร่วมมือตรวจสอบความถูกต้องก่อนวิจารณ์หรือส่งต่อ
โฆษกรัฐบาลเผยคําชี้แจงสภาพัฒน์ฯ กรณีการดํารงตําแหน่งประธานคณะกรรมการยุทธศาสตร์ชาติของนายกฯ ขอความร่วมมือตรวจสอบความถูกต้องก่อนวิจารณ์หรือส่งต่อ
วันนี้ (24 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยต่อกรณีที่มีการตั้งข้อสังเกตและมีการกระจายข่าวที่คลาดเคลื่อนไปจากข้อเท็จจริง เกี่ยวกับการดํารงตําแหน่งประธานคณะกรรมการยุทธศาสตร์ชาติของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นั้น
โฆษกประจําสํานักนายกรัฐมนตรีได้เปิดเผยคําชี้แจง จากสํานักงานสภาพัฒนาการเศรษฐกิจและสังคมแห่งชาติในฐานะสํานักงานเลขานุการของคณะกรรมการยุทธศาสตร์ชาติ ดังนี้
นายกรัฐมนตรี เป็นประธานกรรมการยุทธศาสตร์ชาติโดยตําแหน่ง ซึ่งเป็นไปตามบทบัญญัติในมาตรา 12 ของพระราชบัญญัติการจัดทํายุทธศาสตร์ชาติ พ.ศ. 2560 เกี่ยวกับการกําหนดมีคณะกรรมการยุทธศาสตร์ชาติ และองค์ประกอบของคณะกรรมการยุทธศาสตร์ชาติ สําหรับราชกิจจานุเบกษาที่ได้ที่มีการแสดงไว้ในสื่อสังคมออนไลน์นั้น เป็นเพียงการแต่งตั้งกรรมการผู้ทรงคุณวุฒิในคณะกรรมการยุทธศาสตร์ชาติเท่านั้น
“ท่านนายกรัฐมนตรีต้องการให้บ้านเมืองมีความสงบเรียบร้อย ปราศจากความขัดแย้ง ขอความร่วมมือให้ตรวจสอบข่าวสารจากหน่วยงานและแหล่งข้อมูลที่เชื่อถือได้ หรือเมื่อรับข้อมูลข่าวสารแล้วอาจต้องตรวจสอบความถูกต้องก่อนวิจารณ์หรือส่งต่อ เพราะการกระจายข้อมูลข่าวสารที่คลาดเคลื่อนจากข้อเท็จจริง ส่งผลกระทบต่อสังคมซึ่งอาจทําให้เกิดการเข้าใจผิดได้” นายอนุชาฯ กล่าว
รัฐบาลไทย-ข่าวทำเนียบรัฐบาล-ส่งออกข้าวไทย 4 เดือนแรก 3.05 ล้าน คาดปี 2566 ทะลุเป้าหมาย 7.5 ล้านตัน
วันพุธที่ 24 พฤษภาคม 2566
ส่งออกข้าวไทย 4 เดือนแรก 3.05 ล้าน คาดปี 2566 ทะลุเป้าหมาย 7.5 ล้านตัน
วันอังคารที่ 23 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงเกษตรและสหกรณ์ร่วมกับกระทรวงพาณิชย์ดําเนินยุทธศาสตร์ “เกษตรผลิต พาณิชย์ตลาด”
ยกระดับปริมาณและคุณภาพการผลิตพร้อมส่งเสริมการตลาดในต่างประเทศอย่างต่อเนื่อง
โดยตัวเลขการส่งออกข้าวไทยในปี 2565 อยู่ที่ 7.69 ล้านตัน เพิ่มจากช่วงเดียวกันของปีก่อนร้อยละ 22
สูงกว่าเป้าหมายที่ตั้งไว้ 7.5 ล้านตัน คิดเป็นมูลค่าการส่งออกกว่า 3,970 ล้านเหรียญสหรัฐ ซึ่งเพิ่มขึ้นร้อยละ
26 สําหรับ 4 เดือนแรกของปีนี้ ปริมาณการส่งออกข้าวสูงถึง 3.05 ล้านตัน
และยังคงมีความต้องการของตลาดอย่างต่อเนื่อง
ส่งผลให้ราคาข้าวในประเทศเกือบทุกประเภทสูงเกินราคาประกันรายได้ จึงคาดว่าการส่งออกข้าวไทยในปี
2566 นี้ จะทะลุเป้าหมาย 7.5 ล้านตัน และมีปริมาณมากกว่าตัวเลขการส่งออกในปี 2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๓/๒๕๖๖
วันพุธที่ 24 พฤษภาคม 2566
24/05/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๓/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๓/๒๕๖๖
ในวันพุธที่ ๒๔ พฤษภาคม ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๓/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
โดยที่ประชุมได้รับทราบรายงานผลการดําเนินงานตามแผนปฏิบัติการเร่งรัดของหน่วยงานในสังกัดกระทรวงยุติธรรม (Quick Win) ประกอบด้วย ๑) ผลการดําเนินงานเสริมสร้างการรับรู้กฎหมาย ปีงบประมาณ พ.ศ. ๒๕๖๖ และผลการไกล่เกลี่ยข้อพิพาทชั้นบังคับคดี ปีงบประมาณ พ.ศ. ๒๕๖๖ โดยกรมบังคับคดี ๒) การบูรณาการกับหน่วยงานภายนอก (เครือข่ายนิติวิทยาศาสตร์และการทําบันทึกความร่วมมือ (MOU) กับหน่วยงานภายในประเทศและต่างประเทศ) โดยสถาบันนิติวิทยาศาสตร์ และ ๓) การสืบสวนขยายผลเครือข่ายการค้ายาเสพติดรายสําคัญ โดยสํานักงาน ป.ป.ส.
การรายงานผลการปฏิบัติราชการทั่วไป ประกอบด้วย ๑) การรับโล่รางวัลพระราชทานแก่ผู้แทนเรือนจําที่ได้รับรางวัลเรือนจําดีเด่นตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ประจําปี ๒๕๖๕ และการสร้างภาคีเครือข่ายและการมีส่วนร่วม โดยกรมราชทัณฑ์ และ ๒) การศึกษาดูงานการบริหารจัดการชายแดนของ UNODC และการศึกษาดูงานของกรมตํารวจต่อสู้ยาเสพติด เวียดนาม โดยสํานักงาน ป.ป.ส.
นอกจากนี้ ที่ประชุมได้รายงานผลการดําเนินงานตามข้อสั่งการของรัฐมนตรีว่าการกระทรวงยุติธรรม ในส่วนของการลงนามในบันทึกความร่วมมือกับกองทุนพัฒนาสื่อปลอดภัยและสร้างสรรค์ เพื่อการพัฒนาพฤตินิสัยให้แก่ผู้ต้องขังในเรือนจํา โดยกรมราชทัณฑ์ การรายงานสถานะพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ และพระราชกําหนดแก้ไขเพิ่มเติมพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ.๒๕๖๕ รวมทั้งการขับเคลื่อน พ.ร.บ.ฯ โดยกรมคุ้มครองสิทธิและเสรีภาพ ทั้งนี้ สํานักงานกิจการยุติธรรม ได้รายงานให้ที่ประชุมรับทราบถึงการเตรียมความพร้อมการจัดประชุมทางวิชาการระดับชาติว่าด้วยงานยุติธรรม ครั้งที่ ๒๐ (The ๒๐th National Symposium on Justice Administration) ภายใต้หัวข้อ “สีสันแห่งปัญญา สองทศวรรษที่ความยุติธรรมที่ยั่งยืน” ซึ่งกําหนดจัดขึ้นระหว่างวันที่ ๘-๙ มิถุนายน ๒๕๖๖ ในรูปแบบการประชุมแบบผสมผสาน (Hybrid meeting)
รัฐบาลไทย-ข่าวทำเนียบรัฐบาล-​Blue whale to be listed as conserved wild animal
วันพุธที่ 24 พฤษภาคม 2566
24/05/2566
​Blue whale to be listed as conserved wild animal
​Blue whale to be listed as conserved wild animal
May 23, 2023, Deputy Government Spokesperson Traisuree Taisaranakul disclosed that the cabinet has approved in principle the draft Royal Decree on additional kind of conserved wild animals (No. ...), B.E. ... which prescribes balaenptera musculus (blue whale) as additional kind of conserved wild animals. The draft Royal Decree shall be merged into one law with another draft Royal Decree, approved earlier by the cabinet on September 6, 2022, which prescribes buceros vigil or rhinoplax vigil (helmeted hornbill) as conserved wild animal.
Prescription of balaenptera musculus and buceros vigil/rhinoplax vigil as conserved wild animals has been proceeded according to Section 6(2) of the Wild Animal Conservation and Protection Act, B.E.2562 which stipulates that “in the case where the Director-General, with the approval of the Commission, considers that any kinds of wild animals should be prescribed as conserved wild animals in addition to those prescribed in paragraph one, it shall be made by enactment of a Royal Decree.”
Balaenptera musculus was earlier listed as protected wild animal. They are found in all oceans, and were spotted in Thailand’s Andaman Coast 3 times. However, intensive hunting in the past for commercial and local fishing purposes, coupling with the declining availability of its primary food source, whether due to climate change, ocean acidification or other factors, have brought balaenptera musculus to the brink of extinction. International Union for Conservation of Nature (IUCN) has, therefore, included balaenptera musculus in the IUCN Red List as endangered species (EN). Thailand also lists balaenptera musculus in Thailand Red Data.
Once the law takes effect, balaenptera musculus and buceros vigil/rhinoplax vigil will be strictly conserved and preserved in the similar manner as other 19 kinds of conserved wild animals under the Wild Animal Conservation and Protection Act, B.E.2562, which include mammal wild animals (14), bird-species wild animals (3), reptile wild animals (1), and fish-species wild animals (1).
รัฐบาลไทย-ข่าวทำเนียบรัฐบาล-นายกรัฐมนตรีพอใจสถานการณ์ลงทุนอุตสาหกรรมตามยุทธ์ศาสตร์ส่งเสริมลงทุนใหม่ ยอดขอบีโอไอทั้งไทยต่างชาติโตสูง ตอกย้ำความเชื่อมั่นต่อนโยบายที่รัฐบาลได้วางฐานไว้
วันพุธที่ 24 พฤษภาคม 2566
24/05/2566
นายกรัฐมนตรีพอใจสถานการณ์ลงทุนอุตสาหกรรมตามยุทธ์ศาสตร์ส่งเสริมลงทุนใหม่ ยอดขอบีโอไอทั้งไทยต่างชาติโตสูง ตอกย้ําความเชื่อมั่นต่อนโยบายที่รัฐบาลได้วางฐานไว้
นายกรัฐมนตรีพอใจสถานการณ์ลงทุนอุตสาหกรรมตามยุทธ์ศาสตร์ส่งเสริมลงทุนใหม่ ยอดขอบีโอไอทั้งไทยต่างชาติโตสูง ตอกย้ําความเชื่อมั่นต่อนโยบายที่รัฐบาลได้วางฐานไว้
วันที่ 24 พฤษภาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามสถานการณ์ภาคอุตสาหกรรมโดยต่อเนื่อง เพื่อทราบถึงประสิทธิผลของนโยบายที่รัฐบาลได้ประกาศส่งเสริมอุตสาหกรรมเป้าหมายเพื่อการเติบโตที่รวดเร็ว เพิ่มศักยภาพการแข่งขันของประเทศ ประกอบด้วยอุตสาหกรรมใหม่เช่น หุ่นยนต์เพื่ออุตสาหกรรม, การบินโลจิสติกส์, ชีวภาพ, ดิจิทัล และต่อยอดอุตสาหกรรมเดิมที่ไทยมีศักยภาพ เช่น ยานยนต์ไฟฟ้า, อิเล็กทรอนิกส์อัจฉริยะ, ท่องเที่ยวเชิงสุภาพ, เกษตรชีวภาพ แปรรูปอาหาร
ในระยะที่ผ่านมารัฐบาลโดยหน่วยงานและคณะกรรมการที่เกี่ยวข้องได้วิเคราะห์สถานการณ์การแข่งขันระหว่างประเทศ แนวโน้มอุตสาหกรรมแห่งอนาคตที่มีการเปลี่ยนเชิงโครงสร้างทั่วโลกเพื่อกําหนดเป็นชุดนโยบายส่งเสริมทั้งที่เป็นมาตรการภาษีและไม่ใช่ภาษี ซึ่งสํานักงานคณะกรรมการส่งเสริมการลงทุน(บีโอไอ) สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ได้รายงานข้อมูลให้นายกรัฐมนตรีรับทราบผลของนโยบายเป็นระยะ
“นายกรัฐมนตรีพอใจต่อสถานการณ์ในภาพรวม ที่ตอนนี้ทั้งไทยและต่างชาติสนใจการลงทุนในอุตสาหกรรมใหม่ๆ หรือ New S-Curve ทําให้อุตสาหกรรมไทยกําลังอยู่ในช่วงเปลี่ยนแปลงเชิงโครงสร้าง ขณะที่ตัวเลขขอรับส่งเสริมการลงทุนสูงขึ้นต่อเนื่อง เป็นการย้ําถึงความเชื่อมั่นต่อนโยบายด้านอุตสาหกรรมที่รัฐบาลวางพื้นฐานไว้” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า สํานักงานบีโอไอ ได้เปิดเผยถึงสถิติคําขอรับการส่งเสริมการลงทุนไตรมาส1/66 (ม.ค.-มี.ค.) มีโครงการยื่นขอรับส่งเสริมการลงทุนรวมทั้งสิ้น 397 โครงการ เพิ่มขึ้นร้อยละ 9 มูลค่าเงินลงทุน 185,730 ล้านบาท เพิ่มขึ้นร้อยละ 77
ในจํานวนข้างต้นเป็นคําขอรับการส่งเสริมการลงทุนในอุตสาหกรรมเป้าหมาย 205 โครงการ มูลค่ารวม 154,414 ล้านบาท คิดเป็นร้อยละ 83 ของมูลค่าการขอรับส่งเสริมทั้งหมด ส่วนใหญ่เป็นการลงทุนในอุตสาหกรรมเครื่องใช้ไฟฟ้าและอิเล็กทรอนิกส์ อาหารแปรรูป เคมีภัณฑ์ ยานยนต์และชิ้นส่วน ตามลําดับ
น.ส.ไตรศุลี กล่าวว่า หากแยกตามกลุ่มนักลงทุนแล้วพบว่าเป็นคําขอรับการส่งเสริมของต่างชาติ 211 โครงการ เพิ่มขึ้นร้อยละ 10 เงินลงทุน 155,255 ล้านบาท เพิ่มขึ้นร้อยละ 115 โดยชาติที่มีมูลค่าการลงทุนมากที่สุด ได้แก่ สาธารณรัฐเกาหลี 31,400 ล้านบาท สิงคโปร์ 29,742 ล้านบาท จีน 25,001 ล้านบาท และญี่ปุ่น 24,771 ล้านบาท โดยจะเห็นว่ามูลค่าการลงทุนจากสาธารณรัฐเกาหลี และสิงคโปร์สูงมากเป็นพิเศษ เนื่องจากมีโครงการใหญ่ที่ยื่นขอรับสิทธิประโยชน์ตามมาตรการใหม่ในปีนี้ ขณะที่ตัวเลขการลงทุนจากจีนและญี่ปุ่น แม้จะอยู่ในอันดับ 3 และ 4 ตามลําดับ แต่ก็เพิ่มขึ้นเท่าตัวเมื่อเทียบกับช่วงเดียวกันของปีก่อน กล่าวคือเพิ่มขึ้นร้อยละ 87 สําหรับการลงทุนจากจีน และร้อยละ 147 สําหรับญี่ปุ่น สะท้อนให้เห็นถึงแนวโน้มการตัดสินใจของนักลงทุนต่างชาติที่ยังคงเลือกไทยเป็นฐานผลิตสําคัญ
รัฐบาลไทย-ข่าวทำเนียบรัฐบาล-ไทยพร้อมเป็นเจ้าภาพจัดประชุม ‘สภาผู้ว่าการธนาคารโลก และ IMF’ ปี 2569
วันพุธที่ 24 พฤษภาคม 2566
ไทยพร้อมเป็นเจ้าภาพจัดประชุม ‘สภาผู้ว่าการธนาคารโลก และ IMF’ ปี 2569
.....
ที่ประชุม ครม. (23 พ.ค. 66) รับทราบผลการลงมติที่ประชุมสภาผู้ว่าการธนาคารโลก และกองทุนการเงินระหว่างประเทศ (IMF) เห็นชอบให้ไทยเป็นเจ้าภาพจัดการประชุมประจําปี สภาผู้ว่าการธนาคารโลกและกองทุนการเงินระหว่างประเทศ ปี 2569
.
การประชุมนี้ ถือเป็นการประชุมครั้งสําคัญของธนาคารโลก และ IMF ที่จัดขึ้นเพื่อหารือประเด็นที่สําคัญและเร่งด่วนของเศรษฐกิจโลก มีการประชุมปีละ 2 ครั้ง ได้แก่ การประชุม Spring Meeting ในเดือนเม.ย. ซึ่งจะจัดขึ้น ณ กรุงวอชิงตัน ดี.ซี. สหรัฐอเมริกา และการประชุมประจําปีในเดือนต.ค. ซึ่งจัดขึ้น ณ กรุงวอชิงตัน ดี.ซี. สหรัฐอเมริกา 2 ครั้ง ติดต่อกัน และจะเวียนมาให้ประเทศสมาชิกเป็นเจ้าภาพ จัดการประชุมในปีที่ 3 ตามธรรมเนียมปฏิบัติ ซึ่งราชอาณาจักรโมร็อกโกจะเป็นเจ้าภาพจัดการประชุมประจําปี 2566
.
นับเป็นความสําเร็จของไทยที่ได้รับเลือกให้เป็นประเทศเจ้าภาพจัดการประชุมและสถานที่จัดงานสําคัญระดับโลก สะท้อนให้เห็นว่าประเทศต่าง ๆ และองค์การระหว่างประเทศ มีความมั่นใจและเชื่อมั่นศักยภาพของประเทศไทย
.
อ่านเพิ่มเติม คลิกhttps://www.thaigov.go.th/news/contents/details/68464
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก เตือนอย่าใช้แผ่นป้ายทะเบียนรถปลอมอาจมีความผิดฐานปลอมเอกสารราชการ พร้อมแนะนำวิธีสังเกตป้ายทะเบียนรถที่ถูกต้องตามกฎหมาย
วันพุธที่ 24 พฤษภาคม 2566
กรมการขนส่งทางบก เตือนอย่าใช้แผ่นป้ายทะเบียนรถปลอมอาจมีความผิดฐานปลอมเอกสารราชการ พร้อมแนะนําวิธีสังเกตป้ายทะเบียนรถที่ถูกต้องตามกฎหมาย
...
กรมการขนส่งทางบก เตือนอย่าใช้แผ่นป้ายทะเบียนรถปลอมอาจมีความผิดฐานปลอมเอกสารราชการ พร้อมแนะนําวิธีสังเกตป้ายทะเบียนรถที่ถูกต้องตามกฎหมาย
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบกกระทรวงคมนาคม กล่าวว่า ป้ายทะเบียนรถถือเป็นเอกสารที่ทางราชการออกให้โดยแสดงว่ารถยนต์ มอเตอร์ไซค์ หรือยานพาหนะนั้น ๆ ได้รับการจดทะเบียนอย่างถูกต้องตามกฎหมาย และออกให้ใช้เฉพาะสําหรับรถคันที่จดทะเบียนไว้ 1 คัน ต่อ 1 หมายเลขทะเบียนเท่านั้น โดยข้อมูลหมวดอักษร หมายเลขทะเบียน จังหวัด ที่ปรากฏในสมุดคู่มือจดทะเบียนรถและเครื่องหมายแสดงการเสียภาษี (ป้ายวงกลม) ต้องถูกต้องและตรงกัน ณ ปัจจุบัน ตามที่มีข่าวปรากฏในสื่อสังคมออนไลน์มีมิจฉาชีพใช้ป้ายทะเบียนปลอมที่ผิดกฎหมายในหลายกรณี อาทิ ใช้ป้ายทะเบียนด้านหน้ารถและด้านหลังรถเป็นคนละหมายเลขกัน ใช้ป้ายทะเบียนรถที่หมายเลขไม่ตรงกับสมุดคู่มือจดทะเบียนรถ ใช้ทะเบียนรถป้ายแดงปลอม หรือใช้ป้ายทะเบียนที่มีพื้นหลังเป็นลวดลายกราฟิกแต่ไม่ใช่ป้ายทะเบียนรถเลขสวยที่มีลักษณะพิเศษ (ป้ายประมูล) รวมถึงประชาชนอาจหลงเชื่อซื้อป้ายทะเบียนรถผ่านอินเทอร์เน็ต มีความเสี่ยงจะได้ป้ายทะเบียนปลอมและสูญเสียทรัพย์สิน กรมการขนส่งทางบก (ขบ.) ขอเตือนผู้ที่ทําป้ายทะเบียนปลอมจะมีความผิดตามประมวลกฎหมายอาญามาตรา 265 ฐานปลอมเอกสารราชการ ส่วนเจ้าของรถที่ใช้แผ่นป้ายทะเบียนดังกล่าวจะมีความผิดตามประมวลกฎหมายอาญามาตรา 268 ฐานใช้เอกสารราชการปลอม มีความผิดต้องระวางโทษจําคุกตั้งแต่ 6 เดือน ถึง 5 ปี และปรับตั้งแต่ 10,000 บาท ถึง 100,000 บาท นอกจากนี้ มีความผิดตามกฎหมายว่าด้วยรถยนต์ มาตรา 11 ฐานติดแผ่นป้ายทะเบียนรถไม่ถูกต้องตามที่ทางราชการกําหนดปรับสูงสุดไม่เกิน 2,000 บาท
รองอธิบดีกรมการขนส่งทางบก กล่าวเพิ่มเติมว่า ป้ายทะเบียนที่ถูกต้องตามกฎหมายออกโดย ขบ. สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ําตราเครื่องหมายราชการ ขบ. (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ลักษณะของสีแผ่นป้ายทะเบียนจะมีความสด สะท้อนแสง ตัวหนังสือหมวดอักษร ตัวเลขมีความคมชัด และจะต้องตรงกันกับสมุดคู่มือจดทะเบียนรถ ในส่วนของป้ายแดงแต่ละบริษัทตัวแทนจําหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจํารถและใบอนุญาตให้ใช้รถด้วย โดยผู้ใช้รถป้ายแดงต้องจดบันทึกข้อมูลการใช้รถลงในสมุดคู่มือประจํารถข้อมูลดังกล่าวได้แก่ ชื่อ - นามสกุลผู้ขับรถ ชื่อชนิดรถ หมายเลขตัวรถ หมายเลขเครื่องยนต์ ความประสงค์ในการขับรถยนต์ วันเดือนปีและระยะเวลาที่นํารถออกไปใช้ สําหรับผู้ซื้อรถป้ายแดงต้องตรวจสอบจํานวนวันการใช้รถขณะติดป้ายแดงต้องไม่เกิน 30 วัน นับจากวันรับรถ
นอกจากนี้ป้ายทะเบียนรถเลขสวยลักษณะพิเศษ (ป้ายประมูล) ที่ถูกต้องตามกฎหมายจะมีลักษณะ คือ พื้นหลังจะเป็นลวดลายกราฟิกมีตัวย่อ ขส ที่มุมด้านขวาล่าง และมีคําหรือข้อความที่มีตัวอักษร 2 ตัว ผสมสระหรือวรรณยุกต์ หรือตัวอักษรมากกว่า 2 ตัว โดยสามารถใช้ตัวอักษรผสมสระ หรือวรรณยุกต์ได้ หมายเลข ตัวอักษร สระรวมแล้วต้องไม่เกิน 7 หลัก และต้องไม่มีข้อความลักษณะต้องห้าม เช่น ข้อความที่ส่อไปในทางลามกอนาจาร หรือหยาบคาย ขัดต่อความสงบเรียบร้อย ศีลธรรมหรือวัฒนธรรมอันดี
รัฐบาลไทย-ข่าวทำเนียบรัฐบาล-สมอ. คุมเหล็กกล้าทรงแบนเคลือบสังกะสีผสมอะลูมิเนียมและแมกนีเซียม สกัดเหล็กด้อยคุณภาพทะลักเข้าไทย เตรียมบังคับใช้ปี 67
วันพุธที่ 24 พฤษภาคม 2566
24/05/2566
สมอ. คุมเหล็กกล้าทรงแบนเคลือบสังกะสีผสมอะลูมิเนียมและแมกนีเซียม สกัดเหล็กด้อยคุณภาพทะลักเข้าไทย เตรียมบังคับใช้ปี 67
บอร์ด สมอ. มีมติเห็นชอบให้เหล็กกล้าทรงแบนเคลือบสังกะสีผสมอะลูมิเนียมและแมกนีเซียม เป็นสินค้าควบคุม คาดมีผลบังคับใช้ปี 67 ผู้ทําและผู้นําเข้าต้องได้รับอนุญาตจาก สมอ. ก่อนป้อนเข้าสู่อุตสาหกรรมการผลิตรถยนต์ เครื่องใช้ไฟฟ้า และก่อสร้าง
นายสุรพล ชามาตย์ รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยภายหลังการประชุมบอร์ดเมื่อวันที่ 16 พฤษภาคม 2566 ที่ผ่านมาว่า บอร์ดมีมติให้ สมอ. ควบคุมเหล็กกล้าทรงแบนเคลือบสังกะสีผสมอะลูมิเนียมและแมกนีเซียม ต้องมีคุณภาพเป็นไปตามมาตรฐาน มอก. 2981-2562 และ มอก. 3059-2563 เพื่อความปลอดภัยในการนําไปใช้งาน โดยเฉพาะในอุตสาหกรรมการผลิตรถยนต์ เครื่องใช้ไฟฟ้า รวมทั้งอุตสาหกรรมการก่อสร้างต่างๆ โดยจะมีผลบังคับใช้ในปี 2567 พร้อมทั้งเห็นชอบมาตรฐานอื่น ๆ อีก 6 มาตรฐาน เช่น เครื่องจักรผสมวัตถุระเบิดแอนโฟสําหรับใช้ในงานอุตสาหกรรม เมตาดาตาสําหรับข้อมูลเมืองอัจฉริยะ มาตรฐานด้านสิ่งแวดล้อมสําหรับผลิตภัณฑ์และระบบไฟฟ้าและอิเล็กทรอนิกส์ เป็นต้น นอกจากนี้ ยังเห็นชอบให้ สมอ. ทํามาตรฐานเพิ่มในปี 2566 อีก 3 มาตรฐาน ได้แก่ มาตรฐานเต้าเสียบและเต้ารับที่มีช่อง USB มาตรฐานกระบวนการทดสอบยานยนต์ขนาดเล็ก และมาตรฐานกรวยจราจรน้ํายางข้น รวมเป็นแผนทั้งสิ้น 656 มาตรฐาน
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า “ในรอบ 3 ปีที่ผ่านมาพบว่า มีปริมาณการนําเข้าเหล็กกล้าทรงแบนเคลือบสังกะสีผสมอะลูมิเนียมและแมกนีเซียมเพิ่มมากขึ้นอย่างมีนัยยะ โดยในปี 2565 มีปริมาณการนําเข้าสูงถึง 743,444 ตัน คิดเป็นมูลค่ากว่า 20,000 ล้านบาท สมอ. จึงจําเป็นต้องควบคุมคุณภาพเหล็กที่ส่วนใหญ่นําเข้าจากต่างประเทศ เพื่อให้ผู้บริโภคได้ใช้ผลิตภัณฑ์ที่มีคุณภาพ มีความปลอดภัยในการนําไปใช้งาน รวมทั้งเป็นการควบคุมคุณภาพเหล็กที่มีการใช้งานลักษณะเดียวกันกับเหล็กเคลือบสังกะสีที่ประกาศเป็นสินค้าควบคุมไปก่อนหน้านี้ด้วย”
ปัจจุบัน สมอ. มีผลิตภัณฑ์เหล็กที่ประกาศเป็นสินค้าควบคุมแล้ว จํานวน 21 รายการ โดยในการประชุมครั้งนี้ บอร์ด สมอ. ได้มีมติให้ควบคุมเพิ่มอีก 2 รายการ ได้แก่ เหล็กกล้าทรงแบนเคลือบสังกะสีผสมอะลูมิเนียมและแมกนีเซียม ต้องเป็นไปตามมาตรฐาน มอก. 2981-2562 และ มอก. 3059-2563 เนื่องจากเป็นเหล็กที่นําไปใช้งานในลักษณะเดียวกัน แต่แตกต่างกันที่ปริมาณธาตุองค์ประกอบที่ผสมในผิวที่เคลือบ ซึ่งมาตรฐาน มอก. 2981-2562 เป็นเหล็กกล้าทรงแบนเคลือบสังกะสีผสมอะลูมิเนียม 5% ถึง 13% และแมกนีเซียม 2% ถึง 4% โดยกรรมวิธีจุ่มร้อน ส่วนมาตรฐาน มอก. 3059-2563 เป็นมาตรฐานเหล็กกล้าทรงแบนเคลือบสังกะสีผสมอะลูมิเนียม 0.5% ถึง 6% และแมกนีเซียม 0.4% ถึง 4% โดยกรรมวิธีจุ่มร้อน ซึ่งเหล็กทั้ง 2 รายการมีสมบัติทนต่อการกัดกร่อน ทนต่อการ ขีดข่วน และทนต่อสารเคมี จึงเหมาะสําหรับการใช้งานที่หลากหลาย เช่น อุตสาหกรรมการผลิตรถยนต์ เครื่องใช้ไฟฟ้า ก่อสร้าง งานโครงสร้างหรือหลังคาอาคารที่ตั้งอยู่ใกล้ทะเลซึ่งมีการกัดกร่อนสูง โครงสร้างของโรงงานสารเคมี หรือทําคอกเลี้ยงสัตว์ ฯลฯ ทั้งนี้ คาดว่ามาตรฐานจะมีผลบังคับใช้ภายในปี 2567 เลขาธิการ สมอ. กล่าว
23 พฤษภาคม 2566
รัฐบาลไทย-ข่าวทำเนียบรัฐบาล-รองโฆษกรัฐบาลเผย กยศ. เปิดให้นักเรียนนักศึกษายื่นกู้ฯ ออนไลน์ได้! ผ่านแอป “กยศ. Connect”และเว็บไซต์ ถึง 31 ก.ค.66 นี้!
วันพุธที่ 24 พฤษภาคม 2566
24/05/2566
รองโฆษกรัฐบาลเผย กยศ. เปิดให้นักเรียนนักศึกษายื่นกู้ฯ ออนไลน์ได้! ผ่านแอป “กยศ. Connect”และเว็บไซต์ ถึง 31 ก.ค.66 นี้!
รองโฆษกรัฐบาลเผย กยศ. เปิดให้นักเรียนนักศึกษายื่นกู้ฯ ออนไลน์ได้! ผ่านแอป “กยศ. Connect”และเว็บไซต์ ถึง 31 ก.ค.66 นี้!
วันที่ 24 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญด้านการศึกษากับเด็กและเยาวชน รวมถึงผู้เรียนในทุกระดับชั้น ให้ได้รับการศึกษาอย่างเท่าเทียมถ้วนหน้า ผ่านกองทุนเงินให้กู้ยืมเพื่อการศึกษา (กยศ.) ซึ่งขณะนี้ ได้เปิดระบบให้กู้ยืมเงินประจําปีการศึกษา 2566 โดยนักเรียน นักศึกษาผู้กู้ยืมรายใหม่สามารถยื่นแบบคําขอกู้ยืมเงินผ่านทางแอปพลิเคชัน “กยศ. Connect” หรือทางเว็บไซต์ กยศ. ภายในวันที่ 31 กรกฎาคม 2566 และสําหรับผู้กู้ยืมเงินรายใหม่/รายเก่า ต้องยื่นแบบยืนยันการเบิกเงินกู้ยืม และลงนามแบบยืนยันเบิกเงินกู้ยืมถึงวันที่ 31 สิงหาคม 2566 ทั้งนี้ ผู้กู้ยืมจะได้รับเงินค่าครองชีพเดือนแรกภายใน 30 วัน นับจากวันที่สถานศึกษาทําการตรวจสอบยืนยันข้อมูล และแนบเอกสารการกู้ยืมของผู้กู้ยืมในระบบ DSL เรียบร้อยแล้ว และสถานศึกษาจะต้องจัดส่งเอกสารการกู้ยืมที่ถูกต้องและครบถ้วน ให้ธนาคารเพื่อกองทุนจะโอนเงินในงวดถัดไป
สําหรับการให้กู้ยืมในปีการศึกษา 2566 กองทุนได้จัดเตรียมวงเงินกู้ยืมกว่า 40,000 ล้านบาท สําหรับนักเรียน นักศึกษากว่า 640,000 ราย ที่ขอกู้ยืมใน 4 ลักษณะ ได้แก่ ลักษณะที่ 1 นักเรียนหรือนักศึกษาที่ขาดแคลนทุนทรัพย์ ลักษณะที่ 2 ศึกษาในสาขาวิชาที่เป็นความต้องการหลักซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ ลักษณะที่ 3 ศึกษาในสาขาวิชาขาดแคลน หรือที่กองทุน มุ่งส่งเสริมเป็นพิเศษ และลักษณะที่ 4 เรียนดีเพื่อสร้างความเป็นเลิศ (ระดับประกาศนียบัตรบัณฑิตและปริญญาโท) และกองทุนจะเป็นหลักประกันให้กับทุกครอบครัวว่าเด็กทุกคนที่เกิดมาในประเทศนี้จะมีโอกาสในการเข้าถึงการศึกษาอย่างเท่าเทียมกันทุกคน เพราะความยากจนจะไม่ใช่อุปสรรคในการเข้าถึงการศึกษาอีกต่อไป โดยสามารถดูรายละเอียดเพิ่มเติมได้ที่ www.studentloan.or.th”
"กยศ. มีวัตถุประสงค์เพื่อให้เงินกู้ยืมแก่นักเรียน นักศึกษาที่ขาดแคลนทุนทรัพย์เพื่อเป็นค่าเล่าเรียน ค่าใช้จ่ายที่เกี่ยวเนื่องกับการศึกษา และค่าใช้จ่ายที่จําเป็นในการครองชีพ ระหว่างศึกษาในระดับมัธยมศึกษาตอนปลาย ระดับอาชีวะศึกษาและระดับ อุดมศึกษาได้รับโอกาสทางการศึกษาอย่างทั่วถึง ช่วยแบ่งเบาภาระด้านการเงินของผู้ปกครอง และเป็นการพัฒนาทรัพยากรมนุษย์ของชาติโดยรวม โดยมุ่งหวังว่าผู้กู้ยืมจะสามารถเล่าเรียนได้จนสําเร็จตามหลักสูตร มีความรับผิดชอบต่อตนเองและสังคม รวมถึงมีจิตสํานึก ในการชําระหนี้คืนเพื่อสร้างโอกาสทางการศึกษาให้กับรุ่นน้องต่อไป" นางสางรัชดา ย้ํา
รัฐบาลไทย-ข่าวทำเนียบรัฐบาล-รฟม. เปิดตัวโครงการ PAPA Care ส่งเสริมจิตสำนึกสาธารณะให้ผู้ใช้บริการรถไฟฟ้า MRT เอื้อเฟื้อที่นั่งแก่กลุ่มบุคคลพิเศษ สามารถเดินทางได้อย่างสะดวกและปลอดภัย
วันพุธที่ 24 พฤษภาคม 2566
รฟม. เปิดตัวโครงการ PAPA Care ส่งเสริมจิตสํานึกสาธารณะให้ผู้ใช้บริการรถไฟฟ้า MRT เอื้อเฟื้อที่นั่งแก่กลุ่มบุคคลพิเศษ สามารถเดินทางได้อย่างสะดวกและปลอดภัย
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดตัวโครงการ “PAPA Care” หรือ Priority Accessible Purple Line Area เพื่อรณรงค์สร้างจิตสํานึกสาธารณะในกลุ่มผู้ใช้บริการรถไฟฟ้ามหานคร (รถไฟฟ้า MRT) ได้คอยดูแลกันและกัน เอื้อเฟื้อแบ่งปันที่นั่งให้แก่ผู้ใช้บริการที่เป็นผู้พิการ ผู้สูงอายุ สตรีมีครรภ์ เด็กเล็ก และพระภิกษุ เพื่อร่วมสร้างสังคมที่คนทุกคนสามารถเดินทางด้วยระบบรถไฟฟ้าขนส่งมวลชนได้อย่างสะดวกและปลอดภัย พร้อมกับได้เพิ่มที่นั่งสํารองบุคคลพิเศษ (Priority Seat) ในตําแหน่งใกล้ประตูเข้า - ออกรถไฟฟ้า จากเดิม 6 ที่นั่งต่อตู้ เป็น 12 ที่นั่งต่อตู้ สําหรับโครงการรถไฟฟ้ามหานคร สายฉลองรัชธรรม (MRT สายสีม่วง) ครบทุกขบวนแล้ว นอกจากนี้ รฟม. ร่วมกับ บริษัท ทางด่วนและรถไฟฟ้ากรุงเทพ จํากัด (มหาชน) (BEM) จะดําเนินการเพิ่มที่นั่ง Priority Seat ในขบวนรถไฟฟ้ามหานคร สายเฉลิมรัชมงคล (MRT สายสีน้ําเงิน) เป็นลําดับถัดไป เพื่อมุ่งพัฒนาบริการระบบรถไฟฟ้าขนส่งมวลชนที่สะดวกและปลอดภัยสําหรับคนทุกกลุ่ม ทุกประเภทอย่างเสมอภาค ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมความร่วมมือเพิ่มมูลค่ายางพารา/ปาล์ม ผลักดันการเชื่อมโยงโครงสร้างพื้นฐาน และการท่องเที่ยวระหว่างอินโดนีเซีย-มาเลเซีย-ไทย
วันพุธที่ 24 พฤษภาคม 2566
24/05/2566
​โฆษกรัฐบาลเผย นายกฯ ส่งเสริมความร่วมมือเพิ่มมูลค่ายางพารา/ปาล์ม ผลักดันการเชื่อมโยงโครงสร้างพื้นฐาน และการท่องเที่ยวระหว่างอินโดนีเซีย-มาเลเซีย-ไทย
ในการประชุม IMT-GT Summit
วันนี้ (24 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการประชุมระดับผู้นํา ครั้งที่ 15 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT Summit) ร่วมกันเพิ่มมูลค่าสินค้าเกษตร ทั้งยางพาราและปาล์ม พร้อมผลักดันโครงสร้างพื้นฐานเชื่อมโยง 3 ประเทศ และฟื้นฟูการท่องเที่ยวภายหลังการแพร่ระบาดโรคโควิด-19
โฆษกประจําสํานักนายกรัฐมนตรีกล่าวว่า นายอาคม เติมพิทยาไพสิฐ รัฐมนตรีว่าการกระทรวงการคลัง ในฐานะประธานแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (IMT-GT Summit) ซึ่งได้เข้าร่วมประชุมระดับผู้นํา ครั้งที่ 15 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย(The 15th IMT-GT Summit) ณ เมืองลาบวน บาโจ สาธารณรัฐอินโดนีเซีย เปิดเผยว่า ที่ประชุมฯ สรุปความสําเร็จในรอบ 30 ปี ของแผน IMT-GT ของทั้ง 3 ประเทศ ทั้งมูลค่าผลิตภัณฑ์มวลรวม (GDP) ภายในอนุภูมิภาคซึ่งเพิ่มขึ้นอย่างต่อเนื่องจาก 1.279 หมื่นล้านเหรียญสหรัฐฯ ในปี 2527 เป็น 4.057 แสนล้านเหรียญสหรัฐฯ ในปี 2564 รวมทั้งมูลค่าการค้าระหว่างกันที่เพิ่มขึ้นจาก 9.79 หมื่นล้านเหรียญสหรัฐฯ ในปี 2527 เป็น 6.18 แสนล้านเหรียญสหรัฐฯ ในปี 2564
นอกจากนี้ ที่ประชุมฯ เน้นย้ําประเด็นการพัฒนาที่สําคัญ ได้แก่ 1) เร่งรัดพัฒนาโครงการโครงสร้างพื้นฐานด้านคมนาคมเพื่อความเชื่อมโยงที่ไร้รอยต่อ 2) พัฒนาสินค้าเกษตรที่ทั้ง 3 ประเทศมีการผลิตร่วมกันในปริมาณมาก ได้แก่ ยางพารา และปาล์มน้ํามัน 3) เร่งรัดการลงนามในกรอบความตกลงด้านพิธีการศุลกากร การตรวจคนเข้าเมือง และการตรวจโรคพืชและสัตว์ เพื่ออํานวยความสะดวกการเคลื่อนย้ายของคนและสินค้าอย่างไร้รอยต่อ 4) พัฒนาโครงการภายใต้ความร่วมมือด้านสิ่งแวดล้อม รวมทั้งดําเนินกิจกรรมด้านการท่องเที่ยวในทุกรูปแบบ เพื่อเพิ่มความเชื่อมั่นของนักท่องเที่ยว และฟื้นฟูเศรษฐกิจของ IMT-GT ภายหลังการแพร่ระบาดของโรคโควิด-19
“นายกรัฐมนตรีให้ความสําคัญกับความร่วมมือระหว่าง 3 ประเทศ เพื่อส่งเสริมความร่วมมือที่สําคัญ โดยมีหลายส่วนเป็นประเด็นที่ไทยเน้นย้ําการดําเนินการมาโดยตลอด ทั้งการพัฒนาสีเขียวและเศรษฐกิจอย่างยั่งยืน การนําเทคโนโลยีดิจิทัลมาใช้ในการยกระดับการพัฒนาอนุภูมิภาค การสร้างความร่วมมือในอุตสาหกรรมศักยภาพ ทั้งอาหารฮาลาล สินค้าเกษตร อาทิ ยางพาราและปาล์ม รวมถึงเชื่อมโยงโครงสร้างพื้นฐาน และร่วมกันผลักดันให้เกิดการท่องเที่ยวระหว่างกัน เพื่อผลประโยชน์ร่วมกันของอนุภูมิภาค” นายอนุชาฯ กล่าว